ผัวเมียเฮได้แยกยื่นภาษีปีหน้า
สรรพากรให้สามีภรรยาแยกยื่นภาษีปีหน้า เตรียมยกเว้นข้อกฎหมาย ปฎิบัติตามคำสั่งศาลรัฐธรรมนูญ
25 ก.ค. 2555

สรรพากรให้สามีภรรยาแยกยื่นภาษีปีหน้า เตรียมยกเว้นข้อกฎหมาย ปฎิบัติตามคำสั่งศาลรัฐธรรมนูญ
นายสาธิต รังคสิริ อธิบดีกรมสรรพากร กล่าวว่า กรมอยู่ระหว่างดำเนิืนการให้สามีภรรยาแยกยื่นภาษีได้ในปีหน้่า ตั้งแต่ 1 ม.ค. 2556 ตามคำสั่งของศาลรัฐธรรมนูญ โดยต้องมีการแก้ไขประมวลรัษฎากรให้สภาพิจารณาผ่าน 3 วาระ ซึ่งต้องใช้เวลานาน อาจทำให้ดำเนินการไม่ทันตามที่ศาลสั่ง
ดังนั้นกรมสรรพากร จะให้สามีภรรยาแยกยื่นภาษีได้เลย โดยยกเว้นมาตรการที่ให้ยื่นภาษีร่วมกันไม่ต้องให้มีผลบังคับใช้ เพราะถือว่าคำกรมสรรพากรต้องปฏิบัติตามคำสั่งศาล 
อย่างไรก็ตาม กรมสรรพากรยังต้องดูรายละเอียดของการแยกยื่นรายได้อีกหลายรายการให้ชัดเจน เช่น กรณีที่สามีภรรยาทำธุรกิจมีรายได้ร่วมกัน จะให้ใครเป็นผู้ยื่น ซึ่งเดิมให้สามีเป็นผู้ยื่น ซึ่งการแยกยื่นภาษีนี้จะทำให้กรมสรรพากรสูญเสียเงินภาษีกว่า 3,000 ล้านบาท